Na temelju članka 54. stavak 1. Zakona o ustanovama ( NN 76/93, 29/97, 47/99, 35/08 ) te članka 98. Zakona o odgoju i obrazovanju u osnovnoj i srednjoj školi ( NN 87/08, 86/09, 92/10, 105/10, 90/11, 16/12, 86/12, 94/13, 152/14 ) Školski odbor Osnovne škole Ivana Kukuljevića Sisak, uz prethodnu suglasnost Grada Siska, KLASA: 012-03/15-01/01, URBR:2176/05-02-16-53 donosi :

# IZMJENA I DOPUNA STATUTA

**Članak 1.**

U Statutu Osnovne škole Ivana Kukuljevića Sisak, od 28. travnja 2015. godine u članku 22. iza riječi „Pravilnikom o izvođenju izleta, ekskurzija i drugih odgojno obrazovnih aktivnosti izvan škole“ brišu se zagrade i brojevi u zagradama.

**Članak 2.**

U članku 84. iza riječi „Pravilnikom o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi“ brišu se zagrade i brojevi u zagradama.

**Članak 3.**

Članak 105. mijenja se i glasi:

>> Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka
* učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu. <<

**Članak 4.**

Članak 107. mijenja se i glasi:>> Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera. <<

**Članak 5.**

U članku 111. iza riječi „dva ( 2 ) dana“ brišu se riječi „od završetka nastavne godine“.

**Članak 6.**

Briše se glava X. Pedagoške mjere, a glave od XI. do XXII. postaju glave od X. do XXI.

**Članak 7.**

Članak 124. briše se, a članci 125. – 127. postaju članci 124. – 126.

**Članak 8.**

Članci 128. – 145. brišu se, a članci 146. – 150. postaju članci 127. – 131.

**Članak 9.**

Iza članka 131. dodaje se novi članak 132. koji glasi:

>> Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku. >>

**Članak 10.**

Članci 151. i 152. spajaju se u članak 133.

**Članak 11.**

Dosadašnji članci 153. – 166. postaju članci 134. – 147.

**Članak 12.**

Članak 167. postaje članak 148., a iza riječi „Zakona o radu“ briše se zagrada i brojevi u zagradi.

**Članak 13.**

Članak 168. postaje članak 149.

**Članak 14.**

Članak 169. postaje članak 150., iza riječi „Zakona o pravu na pristup informacijama“ i riječi „Zakona o zaštiti osobnih podataka“ brišu se zagrade i brojevi u zagradama.

**Članak 15.**

Članci 170. – 190. postaju članci 151. – 171.

**Članak 16.**

Članak 191. postaje članak 172., mijenja se i glasi:

„Opći akti škole trebaju biti usklađeni s odredbama ovog statuta sukladno zakonskim odredbama.“

**Članak 17.**

Članak 192. postaje članak 173.

**Članak 18.**

Ove Izmjene i dopune Statuta stupaju na snagu danom objave na oglasnoj ploči škole. Stupanjem na snagu Izmjena i dopuna Statuta prestaju važiti mijenjane odredbe Statuta koje su donesene 28. travnja 2015.godine KLASA:012-04/15-01/09, URBROJ:2176-21-15-01.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dobrila Matijašević-Juračak

Ove Izmjene i dopune statuta Osnovne škole Ivana Kukuljevića Sisak objavljene su na oglasnoj ploči Škole dana 9. ožujka 2016.godine i stupile su na snagu dana 9. ožujka 2016.g.

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_\_\_\_  
 Željka Birač

Sisak, 9. ožujka 2016. godine

KLASA:012-04/15-01/09

URBROJ:2176-21-15-02